stanford-oval/wikipedia huggingface dataset:
Tsurugashima

| Tsurugashima (鶴ヶ島市) |
| --- | --- |
 Shirahige-jinja
 lippu:  symboli
 Tsurugashiman sijainti Saitaman prefektuurissa
 Tsurugashima
 Koordinaatit: 35°56′04″N, 139°23′35″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  17,65 km²
Väkiluku (09/2020):  69 913
 – Väestötiheys:  3 961,1 as./km²
Symbolit:  
 – Puu:  Mänty
 – Kukka:  Alppiruusu
 
 https://www.city.tsurugashima.lg.jp/ 
Infobox OKVirheellinen NIMI-arvo: 
Tsurugashima (jap. 鶴ヶ島市, Tsurugashima-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Iruman ylängöllä. Tsurugashimassa on 69 913 asukasta (syyskuussa 2020) ja sen pinta-ala on 17,65 neliökilometriä.
Tsurugashiman alue on vanhastaan maaseutua, jossa tuotetaan vihanneksia ja Sayama-teetä (Sayama-cha). 1900-luvun loppupuolelta lähtien Tsurugashima on kuitenkin kasvanut voimakkaasti yhtenä Suur-Tokion metropolialueen lukuisista esikaupungeista. Paikkakunnalle on sijoittunut myös teollisuutta. Merkittävä osa rakentamisesta on keskittynyt entisen Sakadon lentokentän alueelle. Maaseutukaupunki Tsurugashimasta tehtiin vuonna 1966, ja kaupunkioikeudet se sai vuonna 1991.
Tsurugashimaa palvelevat Tōbu-rautateiden Tōjō-päälinja ja Ogose-linja.
Kuvia

Tsurugashiman kaupungintalo
Zennō-jin Yakushi-halli
Tsurugashiman rautatieasema
Valtatie 407
Aiheesta muualla

Kuvia tai muita tiedostoja aiheesta Tsurugashima Wikimedia Commonsissa
Kaupungin internetsivut (japaniksi)
Tsukuba-luokka

| Tsukuba-luokka |
| --- | --- |
 Luokan alusten suoja ja aseistus Brasseyn esittämänä kaaviokuvana.

Tekniset tiedot
Uppouma:  13 750 t
Pituus:  134,11 m
Leveys:  22,8 m
Syväys:  7,95 m
Koneteho:  20 500 shp
Nopeus:  20,5 solmua
Miehistöä:  876
Aseistus
Meritorjunta:  4 × 30,5 cm/45 type 41 -tykkiä kaksoistorneissa 12 × 15,2 cm/L40 type 41 -tykkiä kaksoistorneissa 12 × 12 cm/L40 type 41 -tykkiä 3 × 18″ torpedoputkea
Ilmatorjunta:  4 × 76 mm ilmatorjuntatykkiä
Tsukuba-luokka (jap. 筑波型 巡洋戦艦) oli keisarillisen Japanin laivaston kahden panssariristeilijän muodostama alusluokka, joka luokiteltiin vuonna 1912 taisteluristeilijöiksi. Kumpikin aluksista romutettiin syyskuussa 1923 Washingtonin laivastosopimuksen seurauksena. Alun perin luokkaan piti kuulua kuusi alusta, mutta neljä peruutettiin jo ennen rakennustöiden aloittamista.
Taustaa

Luokan hankintapäätös tehtiin osana Venäjän–Japanin sodan tappioiden aiheuttamaa vuoden 1904 laivaston täydentämisen hätäohjelmaa. Uuden  luokan alusten ollessa suurimpia japanilaisten itsenäisesti suunnittelemia, amerikkalaiset sotilastarkkailijat hämmästelivät rakennustöiden nopeaa etenemistä ja sitä, kuinka nopeasti japanilaiset olivat oppineet valmistamaan niin suuria ja voimakkaita aluksia. Kuitenkin sodan päätyttyä alkanut laivanrakennuksen nopea kehitys sekä kasvaneet kustannukset aiheuttivat projektin uudelleenarvioinnin. Lopulta ainoastaan Tsukuba ja Ikoma valmistuivat alun perin suunnitelluista kuudesta aluksesta.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Tsukuba | Kuren laivastontelakka | 14. tammikuuta 1905 | 26. joulukuuta 1905 | 14. tammikuuta 1907 | tuhoutui räjähdysonnettomuudessa 14. tammikuuta 1917 |
| Ikoma | Kuren laivastontelakka | 15. maaliskuuta 1905 | 9. huhtikuuta 1906 | 24. maaliskuuta 1908 | romutettu 20. syyskuuta 1923 |
Aiheesta muualla

Kuvia tai muita tiedostoja aiheesta Tsukuba-luokka Wikimedia Commonsissa
Tsukuba-luokan taisteluristeilijät
Keisarillisen Japanin laivaston alusluokat ensimmäisessä maailmansodassa
| --- | --- |
Dreadnought-taistelulaivat:  Fusō • Ise • NagatoC
Pre-dreadnought-taistelulaivat:  Fuji • Shikishima • AsahiS • MikasaS • Katori • Satsuma • Kawachi
Taisteluristeilijät:  Tsukuba • Ibuki • Kongō
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  Naniwa • Matsushima • AkitsushimaS • Suma • Kasagi • Niitaka • OtowaS • ToneS • Chikuma
Hävittäjät:  Ikazuchi • Murakumo • Akatsuki • Shirakumo • Harusame • Kamikaze • Umikaze • Sakura • Urakaze • Kaba • Isokaze • Momo • Enoki • Kawakaze • MomiC • MinekazeC
Torpedoveneet:  Hayabusa
Sukellusveneet:  K • L
Trnava

| Trnava |
| --- | --- |

 lippu:  vaakuna
 Trnava
 Koordinaatit: 48°22′39″N, 17°35′18″E 
Valtio:  Slovakia
Alue (kraj):  Trnavan alue
Piiri:  Trnava
Ensimmäinen maininta:  1211
Hallinto:  
 – Pormestari:  Peter Bročka
Pinta-ala:  
 – Kokonaispinta-ala:  71,535 km²
Korkeus:  146 m
Väkiluku (2006):  68 466
 – Väestötiheys:  957 as./km²
Aikavyöhyke:  UTC+1
 – Kesäaika:  UTC+2
Postinumero:  917 01
Suuntanumero(t):  +421-33
 
 www.trnava.sk 
Infobox OKVirheellinen NIMI-arvo: 
Trnava on kaupunki läntisessä Slovakiassa,  Bratislavasta 45 km koilliseen. Kaupungissa oli 68 828 asukasta vuoden 2005 lopussa. Vuoden 2001 väestönlaskennan mukaan asukkaista 96,9 % oli slovakkeja ja 0,8 % tšekkejä. Uskonnoltaan 71,9 % ilmoitti olevansa roomalaiskatolisia ja 2,9 % protestantteja. 18,4 % ei ilmoittanut mitään uskontoa.
Trnavassa on paljon kirkkoja ja arkkipiispan istuin. Alue on ollut asuttua kivikaudelta alkaen. Trnava oli merkittävä kauppapaikka jo keskiajalla, koska se sijaitsee tärkeiden kauppareittien risteyskohdassa. Ranskalainen autonvalmistaja PSA Peugeot Citroën rakensi sinne autotehtaan vuonna 2003. Autotehdas valmistaa Peugeot 207 -automallia.
Kaupungissa toimii kaksi yliopistoa: Trnavan yliopisto ja Trnavan Pyhien Kyrilloksen ja Metodioksen yliopisto.
Kaupunki kuului ennen Itävalta-Unkariin, jolloin se tunnettiin saksaksi nimellä Tyrnau tai unkarinkielisellä nimellä Nagyszombat.
Trnavan kaupungintalo
Aiheesta muualla

Kuvia tai muita tiedostoja aiheesta Trnava Wikimedia Commonsissa
Matkaopas aiheesta Trnava Wikivoyagessa (englanniksi)
Tsushima (Aichi)

| Tsushima (津島市) |
| --- | --- |
 Tsushima-jinja
 lippu:  Symboli
 Tsushiman sijainti Aichin prefektuurissa
 Tsushima
 Koordinaatit: 35°10′37″N, 136°44′29″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  25,09 km²
Väkiluku (03/2020):  62 241
 – Väestötiheys:  2 480,7 as./km²
Symbolit:  
 – Puu:  Japaninmustamänty
 – Kukka:  Japaninsinisade
 – Lintu:  Valkoinen haikara
 
 https://www.city.tsushima.lg.jp/ 
Infobox OKVirheellinen NIMI-arvo: 
Tsushima (jap. 津島市, Tsushima-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin länsiosassa Nōbin tasangolla Kisojoen suistoalueella. Kaupungin maasto on hyvin alavaa. Tsushimassa on 62 241 asukasta (maaliskuussa 2020) ja sen pinta-ala on 25,09 neliökilometriä.
Tsushima kehittyi Edo-kaudella Tōkaidō-tien sivureitin Saya-kaidōn postiasemana (shukuba) ja merkittävän Tsushima-jinjan šintolaisen pyhäkön portineduskaupunkina. Perinteinen elinkeino oli puuvillakankaiden kudonta, josta kehittyi 1900-luvun alkupuolella teollista villakankaiden tuotantoa. 1970-luvulta lähtien tuotantomäärät ovat kuitenkin vähentyneet nopeasti. Kaupunkiin kuuluvilla maaseutualueilla viljellään muun muassa riisiä ja mansikoita. Kaupunkioikeudet Tsushima sai vuonna 1947.
Tsushiman tärkeimpiin nähtävyyksiin kuuluu Tsushiman pyhäkkö, jonka heinäkuisin järjestettävä jokifestivaali Tennō-matsuri on valittu Unescon aineettoman kulttuuriperinnön luetteloon. Se tunnetaan danjiri-veneistään. Pyhäkön vieressä sijaitsee Tennōgawan puisto. Edo-kauden puolivälissä rakennettu Hotta-suvun asuintalo on yksi Japanin tärkeän kulttuuriomaisuuden kohteista. Tsushimaa palvelevat Nagoya-rautateiden Tsushima-linja ja Bisai-linja.
Kuvia

Tsushiman kaupungintalo
Tsushiman Tennō-festivaali
Tennōgawan puistoa
Tsushima vuoden 1987 ilmakuvassa
Aiheesta muualla

Kuvia tai muita tiedostoja aiheesta Tsushima Wikimedia Commonsissa
Kaupungin internetsivut (japaniksi)
Tiibetinsusi

| Tiibetinsusi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Koirat Canis
Laji::  Susi lupus
Alalaji::  chanco
Kolmiosainen nimi
 Canis lupus chanco  Gray, 1863 

Katso myös
   Tiibetinsusi Wikispeciesissä   Tiibetinsusi Commonsissa 
Infobox OKNimi-testi OK: 
Tiibetinsusi (Canis lupus chanco) on suden alalaji, jota tavataan osissa Afganistania, Kiinaa, Intiaa, Kazakstania, Kirgisiaa, Mongoliaa, Nepalia, Pakistania, Turkmenistania ja Uzbekistania.
Taksonomia

Tiibetinsusi on suden (Canis lupus) alalaji. Sen taksonomaista ei ole kuitenkaan täyttä yhteisymmärrystä. Tiibetinsutta on pidetty joissain yhteyksissä myös laajemmin Euraasiassa tavattavan C. l. lupus-alalajin synonyyminä. Toisaalta jotkin tutkijat ovat dna-tutkimusten jälkeen lohkoneet siitä toisen alalajin C. l. laniger tai jopa kokonaan oman lajinsa C. himalayensis. Joitakin joskus omina alalajeinaan pidettyjä, mutta tiibetinsuteen yleensä sisällytettyjä alalajeja ovat C. l. argunensis, C. l. coreanus, C. l. dorogostaiskii, C. l. niger, C. l. filchneri, C. l. karanorensis, C. l. laniger ja C. l. tschilensis.
Koko ja ulkonäkö

Tiibetinsusi on kooltaan hieman Euraasiassa tavattavaa sutta (Canis lupus lupus) pienempi. Painoa sillä on 22–45 kg, sen ruumiin pituus on 100–125 cm ja korkeus 58–85 cm. Sen turkki on pitkä ja villainen. Sen väritys vaihtelee ruskeasta harmaaseen harmahtavan ruskeaan. Kaula, rinta, vatsa ja jalkojen sisäpuoli on valkoinen tai kellertävä. Hartioilla on musta ja valkoinen satulakuvio. Pää on leveä ja tuuhean hännän pää on musta. Intiansuteen verrattuna tiibetinsuden jalat ovat lyhyemmät, mutta kuono pidempi ja kapeampi.
Levinneisyys ja elinympäristö

Tiibetinsuden levinneisyysalue käsittää osia Afganistanista, Kiinasta, Intiasta, Kazakstanista, Kirgisiasta, Mongoliasta, Nepalista, Pakistanista, Turkmenistanista ja Uzbekistanista. Levinneisyysalueen raja muiden suden alalajien kanssa etenkin etelässä verrattuna intiansuteen, sekä alalajien kanssa lännessä ja pohjoisessa ei ole kovin selvä.
Tiibetinsuden elinympäristö käsittää hyvin erilaisia ympäristöjä tundralta, metsiin, tasankoihin ja aavikoihin, sekä vuorilta maaseudulle. Se ilmeisesti suosii avoimia ympäristöjä ja usein niitä tavataan kylien lähistöllä.
Elintavat

Tiibetinsusi liikkuu yleensä pienissä 2–3 yksilöä käsittävissä laumoissa. Ne ovat aktiivisia pääosin päivisin. Keskipäivän kuumuuden ne viettävät yleensä lepäillen. Sudet käyttävät piilopaikkoinaan pesäkolojaan ja luolia. Tiibetinsudet pärjäävät hyvin kylmissä olosuhteissa. Talvisin ne muuttavat alas laaksoihin ja kesäisin ylös vuorenrinteitä saaliseläintensä perässä. Ne liikkuvat hyvin suurilla alueilla, jotka ne merkitsevät virtsaamalla tai ulostamalla.
Tiibetinsusien saaliseläimiin lukeutuvat hirvieläimet, puolilampaat, saigat, sekä suurempien saaliseläinten puutteessa pienemmät nisäkkäät, kuten murmelit, jänikset, maaoravat, pikat ja hiiret. Suurien saaliseläinten käytyä harvinaiseksi niiden esiintymisalueella sudet ovat käyneet myös kotieläinten, kuten jakkien, hevosten, vuohien ja lampaiden kimppuun.
Tiibetinsudet lisääntyvät joulukuun ja huhtikuun välillä. Korkeammilla seuduilla lisääntyminen ajoittuu myöhemmäksi vuotta. Laumassa lisääntyy ainostaan hallitseva pari. Tiineys kestää 63 päivää ja pentuja syntyy kerrallaan 4–6. Pennut pysyttelevät pesässään 3–4 viikkoa ja pesät sijaitsevat yleensä kaukana ihmisistä. Emo imettää pentujaan 35–45 päivää ja huolehtii niistä 2–3 kuukautta. Pennut alkavat tämän jälkeen osallistua saalistamiseen. Sukukypsiä niistä tulee 2–3 vuoden ikäisinä. Ne voivat elää luonnossa 6–10-vuotiaiksi tai vankeudessa 20-vuotiaiksi.
Uhat ja suojelu

Tiibetinsusi kuuluu CITES-sopimuksen liitteeseen I. Mongoliassa susia on arviolta yli 10 000. Kiinassa noin 6 000, Intiassa 350 ja Pakistanissa 300–500. Susia tapetaan esimerkiksi uhkana kotieläimille, sekä niiden turkisten, hampaiden ja luiden takia. Tiibetinsusia uhkaa myös elinympäristön häviäminen.
Tiibetinsusi Zürichin eläintarhassa.
Tsushima (Nagasaki)

| Tsushima (対馬市) |
| --- | --- |
 Näkymä Asonlahdelle
 lippu:  Symboli
 Tsushiman sijainti Nagasakin prefektuurissa
 Tsushima
 Koordinaatit: 34°12′10″N, 129°17′15″E 
Valtio:  Japani
Alue:  Kyūshū
Prefektuuri:  Nagasakin prefektuuri
Pinta-ala:  
 – Kokonaispinta-ala:  708,63 km²
Väkiluku (08/2019):  30 503
 – Väestötiheys:  43,0 as./km²
Symbolit:  
 – Puu:  Chionanthus retusus
 – Kukka:  Genkain atsalea
 – Lintu:  Fasaani
 
 http://www.city.tsushima.nagasaki.jp/ 
Infobox OKVirheellinen NIMI-arvo: 
Tsushima (jap. 対馬市, Tsushima-shi) on Japanin kaupunki Nagasakin prefektuurissa. Se käsittää Tsushiman saariston Genkainmeren Koreansalmessa Japanin ja Korean niemimaan välissä ja sijaitsee Ikin ja Kyūshūn saarten pohjoispuolella. Tsushimasta noin 89 prosenttia on metsien peitossa, ja saaren rannikko on rikkonainen lukuisine pienine poukamineen ja niemineen. Maisemistaan tunnetuin on Asonlahti, joka jakaa Tsushiman pääsaaren kahteen osaan. Tsushiman kaupungissa on 30 503 asukasta (elokuussa 2019) ja sen pinta-ala on 708,63 neliökilometriä.
Koska Tsushima on Japanin lähimpänä Korean niemimaata sijaitseva alue, saarten kautta on vuosisatojen ajan virrannut maahan vaikutteita manner-Aasiasta. Myös Korean kanssa käyty kauppa on ollut vilkasta. Historiallisesti merkittävimmät keskukset saarella ovat olleet Mitsushima ja Izuhara, joka kehittyi Tsushiman daimiokunnan linnanaluskaupunkina. Nykyinen Tsushiman kaupunki perustettiin vuonna 2004, kun saarilla aiemmin sijainneet kuusi maaseutukaupunkia, Izuhara, Kamiagata, Kamitsushima, Toyotama, Mitsushima ja Mine, liitettiin yhdeksi kunnaksi.
Tsushiman merkittävimpiä elinkeinoja ovat kalastus, sisämaassa metsätalous ja siitakesienten viljely. Osa metsistä on luonnontilaista aarniometsää, jossa elää saarille kotoperäistä ja manner-Aasialle yhteistä lajistoa. Osa Tsushimasta kuuluukin Iki-Tsushiman kansallispuistoon. Saarilla on säilynyt myös lukuisia, vilkkaasta kulttuurivaihdosta kertovia historiallisia jäänteitä ja rakennuksia, kuten kofun-hautakumpuja ja Kanedan linnan rauniot.
Tsushimasta on säännöllisiä lauttayhteyksiä Fukuokaan ja Etelä-Korean Busaniin. Kaupungissa toimii myös Tsushiman lentoasema.
Kuvia

Watazumi-jinjan torii-portti meressä
Näkymä Izuharaan
Aiheesta muualla

Kuvia tai muita tiedostoja aiheesta Tsushima Wikimedia Commonsissa
Kaupungin internetsivut (japaniksi)
BRF

| BRF S> A. |
| --- | --- |

ISIN:  BRBRFSACNOR8
Perustettu:  1934
Kotipaikka:   Itajaí, Santa Catarina, Brasilia
Toimiala:  elintarviketeollisuus
Kotisivu:  brf-me.com
Infobox OKVirheellinen NIMI-arvo: 
BRF S.A. on brasilialainen ruokayhtiö, joka sijaitsee Itajaíissa. Sen perustettiin vuonna 1934.
Aiheesta muualla

Virallinen sivusto
Tiina

| Tiina |
| --- | --- |
Nimipäivä:   
– suomenkielinen:  24. heinäkuuta
– ruotsinkielinen:  –
– ortodoksinen:  24. heinäkuuta
Muunnelmia:  Stiina
Vastineita eri kielissä:  Stina, Tina, Tiinná
Nimen alkuperä:  Kristiina
Infobox OKNimi-testi OK: 
Tiina on suomalainen ja virolainen naisen etunimi. Vuoden 2019 loppuun mennessä nimi on Digi- ja väestötietoviraston tietojen mukaan annettu 30 191 naiselle.
Alkuperä

Tiina käsitetään tavallisimmin syntyneeksi lyhentymällä Kristian-nimen sisarnimestä Kristiina, joka on mukaelma latinalaisesta nimestä Christiana, joka on Christian-nimen sisarnimi ja merkitsee "kristittyä naista". Nimen englantilainen muoto Tina on lyhentymä nimestä Christina tai Martina. Tiina voidaan käsittää kuitenkin lyhentymäksi myös muista -tiina-loppuisista nimistä kuten vaikkapa Albertiinasta tai Justiinasta.
Suosio Suomessa

Tiina-nimi alkoi Suomessa yleistyä pian toisen maailmansodan loputtua. Aikoinaan nimen suosiota lisäsivät Anni Polvan tunnetut ja suositut Tiina-tyttökirjat, jotka ilmestyivät 1956–1986. Yli puolet Suomen Tiinoista (17 819 henkilöä) on syntynyt 1960- ja 1970-luvuilla, ja nimi pysyi melko suosittuna vielä 1990-luvun alkuun saakka, mutta sittemmin sen suosio laski huomattavan nopeasti: vuonna 1990 nimettiin Suomessa Tiinoja vielä 439 mutta vuonna 2005 enää vain 28.
Kuvitteellisia Tiinoja

Tiina Lehtola, Anni Polvan Tiina-tyttökirjasarjan päähenkilö
Tiina, SIG:n laulussa Tiina menee naimisiin.
Tiina (engl. Gina Gillotti) Ville Vallattoman kavereiden tuttu ystävä
Tiina-tonttu, hahmo Rölli-tv-sarjassa
Tiina Rajala, poliisi televisiosarjassa Salatut elämät
Aiheesta muualla

Kuvia tai muita tiedostoja aiheesta Tiina Wikimedia Commonsissa
Tsushima (1943)

| Tsushima / 対馬 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  20. kesäkuuta 1942
Laskettu vesille:  20. maaliskuuta 1943
Palveluskäyttöön:  28. heinäkuuta 1943
Poistui palveluskäytöstä:  5. lokakuuta 1945
Loppuvaihe:  Kiinalle 1947
Tekniset tiedot
Uppouma:  870 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  147
Aseistus
Aseistus:  3 × 12 cm/45 tykkiä 4 × 25 mm tyyppi 96 36 × syvyyspommia
Tsushima (jap. 対馬) oli keisarillisen Japanin laivaston Etorofu-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 20. kesäkuuta 1942. Alus laskettiin vesille 20. maaliskuuta 1943 ja otettiin palvelukseen 28. heinäkuuta.
Palvelus

Alus poistettiin alusluettelosta 5. lokakuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 31. heinäkuuta 1947 sotakorvauksena Kiinalle, joka poisti sen palveluksesta 1963.
Bernie Tormé

Bernie Tormé (oik. Bernard Joseph Tormey, 18. maaliskuuta 1952 Dublin, Irlanti – 17. maaliskuuta 2019) oli irlantilainen rockkitaristi, laulaja, säveltäjä, sanoittaja, äänittäjä ja tuottaja, joka on tunnettu muun muassa Gillan-yhtyeen kitaristina 1980-luvun alusta.
Tormé on työskennellyt muun muassa Ozzy Osbournen, Dee Sniderin ja Ian Gillanin kanssa ja tehnyt menestyksekkään, yhä jatkuvan soolouran muusikkona.
Bernie Torme menehtyi teho-osastolla 17. maaliskuuta 2019 päivää ennen 67-vuotispäiväänsä vakavaan, molempiin keuhkoihin edenneeseen keuhkokuumeeseen.
Train of Consequences

| ”Train of Consequences” Megadeth |
| --- | --- | --- |

Singlen tiedot
 Albumilta: Youthanasia
 Äänitetty : 1994, Fat Planet & Hangar 18, Phoenix, Arizona
 Julkaistu: 10. marraskuuta 1994
 Tuottaja(t): Max Norman & Dave Mustaine
 Tyylilaji: heavy metal
 Kesto: 03.26
 Levy-yhtiö: Capitol
Listasijoitukset
  Suomen virallinen lista: 8.
Megadethin muut singlet
| ”Crown of Worms” 1994 | ”Train of Consequences” 1994 | ”À Tout le Monde” 1995 |
Train of Consequences on yhdysvaltalaisen heavy metal -yhtye Megadethin single, joka julkaistiin 10. marraskuuta 1994. Kappale julkaistiin samana vuonna yhtyeen kuudennella studioalbumilla, Youthanasialla, ja se on ensimmäinen albumilta julkaistu single. Hot Mainstream Rock Tracks- ja Billboardin singlelistoilla kappale saavutti sijan 29, ja Yhdistyneen kuningaskunnan singlelistalla sen sijoitus oli 22. Suomessa single nousi virallisen singlelistan sijalle 8. Kappaleen on säveltänyt ja sanoittanut yhtyeen laulajakitaristi Dave Mustaine.
”Train of Consequencesin” musiikkivideo sai merkittävästi soittoaikaa musiikkikanava MTV:llä, ja se esitettiin ensimmäisen kerran televisiossa 31. lokakuuta halloween-spesiaalissa Night of the Living Megadeth. Single siivitti Youthanasia-albumista yhtyeelle sen viidennen perättäisen platinalevyn, ja se sisältää nimikkoraitansa lisäksi demokappaleen ”Crown of Worms” (joka julkaistiin myöhemmin uudelleenmasteroidulla versiolla yhtyeen albumista Countdown to Extinction), jonka on kirjoittanut Diamond Head -yhtyeen entinen laulaja Sean Harris. Singlen B-puolella ovat liveversiot yhtyeen kappaleista ”Peace Sells” ja ”Ashes In Your Mouth” sekä coverversio Sex Pistols -yhtyeen kappaleesta ”Anarchy in the U.K.”. Singlen 12-tuumaisessa vinyylipainoksessa on mukana myös yhtyeen kappale ”Holy Wars... The Punishment Due”. Alankomaissa julkaistussa painoksessa single sisälsi myös kappaleen ”Black Curtains” sekä Megadeth-aiheisen tarran.
”Train of Consequencesin” sanoitus kertoo uhkapelien tuhoisuudesta. Kappale on nauhoitettu lopulliseen muotoonsa albumille ja singlelle yhteensä 42 oton kautta. Kappaleen musiikkivideolla yhtyeen jäsenet lukuun ottamatta Dave Mustainea tekevät myös cameo-roolit: basisti David Ellefson on junan kuljettaja, ja kitaristi Marty Friedman sekä rumpali Nick Menza istuvat junassa pelaamassa korttia.
Kappaleet

Train of Consequences
Crown of Worms
Black Curtains
Ashes in Your Mouth (Live)
Peace Sells (Live)
Anarchy in the U.K. (Live)
Kokoonpano

Dave Mustaine – soolo- ja rytmikitara, laulu
Marty Friedman – soolo- ja  rytmikitara
David Ellefson – bassokitara
Nick Menza – rummut
Bertel Schwindt

Sigfrid Bertel Schwindt (26. helmikuuta 1907 Harbin Siperia – 20. kesäkuuta 1982 Helsinki) oli suomalainen juristi ja korkeimman oikeuden oikeusneuvos.
Siperiassa syntyneen Bertel Schwindtin vanhemmat olivat eversti Ludwig A. Schwindt ja Sivi Aurora Amanda Langolain. Hänen puolisonsa vuodesta 1944 oli Sirkka Margaretha Anttonen. Bertel Schwindt tuli ylioppilaaksi Nya svenska läroverketistä 1925, suoritti ylemmän oikeustutkinnon 1929 ja valmistui lakitieteen kandidaatiksi 1935, joka oli vuodesta 1948 lisensiaatin tutkinto. Varatuomarin arvon hän sai 1932.
Schwindt oli Viipurin hovioikeuden kanslisti 1937, mutta tuli jo samana vuonna ensin ylimääräiseksi virkamieheksi ja sitten notaariksi korkeimpaan oikeuteen. Sotapalveluksensa 1940–1942 hän suoritti sotatuomarina. Schwindt oli sotien jälkeen vuodesta 1945 korkeimman oikeuden oikeussihteeri ja ylimääräinen oikeusneuvos vuodesta 1950 lähes koko ajan vuoteen 1955 asti, erikoistuen maanhankinta-asioihin. Vuosina 1945–1946 hän oli lisäksi ylimääräinen virkamies tasavallan presidentin kansliassa, minkä lisäksi hänellä oli työuransa aikana useita luottamus-, asiantuntija- ja opetustehtäviä.
Schwindt oli vuodesta 1955 Helsingin hovioikeuden hovioikeudenneuvos vuoteen 1957, jolloin hänestä tuli korkeimman oikeuden vakinainen oikeusneuvos. Tätä virkaa hän hoiti lähes 70-vuotiaaksi, vuoteen 1977 asti.
Aiheesta muualla

Bertel Schwindt Biografiasampo.
Betty Zane

Betty Zane
Elizabeth ”Betty” Zane (19. heinäkuuta 1765 – 23. elokuuta 1823) oli yhdysvaltojen vapaussodan sankaritar. Betty oli Ebenezer Zanen sisar ja Zane Greyn iso-isotäti. Betty Zane osallistui Fort Henryn puolustamiseen Virginiassa v. 1782 kuljettamalla ruutia linnakkeeseen.
Zane Grey kirjoitti hänestä kertovan romaanin Betty Zane. Kun Zane Grey ei löytänyt kirjalleen julkaisijaa hän julkaisi kirjan itse vuonna 1903 käyttäen siihen vaimonsa rahoja.
Aiheesta muualla

http://www.gutenberg.org/etext/1261
http://www.wvdar.org/ElizabethZane/index.htm
http://www.britannica.com/EBchecked/topic/655741/Betty-Zane
Käännös suomeksi
Tony Jaa

| Tony Jaa |
| --- | --- |

Henkilötiedot
Koko nimi:  Japanom Yeerum
Syntynyt: 5. helmikuuta 1976 (ikä 48) Surin, Thaimaa
Ammatti:  Näyttelijä, tuottaja, ohjaaja, käsikirjoittaja
Puoliso:  Piyarat Chotiwattananont (2011–)
Näyttelijä
Aktiivisena:  1994–
Aiheesta muualla
IMDb 
Elonet
Tony Jaa (oik. Japanom Yeerum; s. 5. helmikuuta 1976 Surin, Thaimaa) on thaimaalainen näyttelijä. Hänet tunnetaan toimintaelokuvista Ong-bak (2003) ja The Protector (2005).
Elokuvaura > Sijaisnäyttelijänä

Tony Jaa aloitti elokuvissa esiintymisen aluksi sijaisnäyttelijänä. Hän työskenteli pitkään ohjaaja ja näyttelijä Panna Rittikrain Muay Thai Stunt -ryhmässä, joka oli erikoistunut tekemään erinäisiä stuntteja elokuviin ja televisiosarjoihin. Jaa oli muun muassa Sammo Hungin sijaisnäyttelijänä energiajuomamainoksessa, jossa hänet vaadittiin tekemään voltin norsun selkään syöksyhampaan kautta. Jaa esiintyi myös Robin Shoun sijasnäyttelijänä elokuvassa Mortal Kombat 2 – hävitys.